Бекітемін

 «Ақбота» бөбекжайы» КМҚК директоры

 \_\_\_\_\_\_\_\_\_\_\_\_\_\_\_Н.Ульянова

**«Ақбота» бөбекжайы» КМҚК бойынша**

**Педагогикалық әдеп жөніндегі кеңестің жұмысын ұйымдастыру туралы**

 **ЕРЕЖЕ**

1. **Жалпы ережелер.**
	1. Кеңес өз қызметін Қазақстан Республикасының «Білім туралы», «Педагог мәртебесі туралы» Заңдарына, осы Қағидаларға, өзге де нормативтік құқықтық актілерге сәйкес жүзеге асырады және объективтілік пен әділеттілік, әдептілік, қоғамдық пікір мен жариялылықты ескеру қағидаттарын басшылыққа алады.
	2. Осы Қағидалар педагогикалық әдеп жөніндегі кеңестің қызметін ұйымдастыруды анықтайды. Педагогикалық әдеп жөніндегі кеңес (бұдан әрі - Кеңес) білім беру ұйымдарында құрылатын және педагогтердің педагогикалық әдепті сақтауы мәселелерін қарайтын алқалы орган болып табылады.
	3. Білім беру ұйымдарының педагогикалық әдеп жөніндегі кеңесіне педагогтердің педагогикалық әдепті сақтауы мәселелері бойынша жеке және заңды тұлғалар жүгіне алады.
	4. Кеңес өз қызметінде заңдылық, объективтілік және әділдік қағидаттарын басшылыққа алады.
2. **Кеңестің негізгі міндеттері, функциялары мен өкілеттіктері**
	1. Кеңестің негізгі міндеттері:
3. педагогикалық әдептің бұзылу мониторингі, профилактикасы және оның алдын алу;
4. білім беру ұйымдарында педагогикалық этиканың сақталуын қамтамасыз ету;
5. педагогикалық әдептің бұзылуына ықпал еткен себептер мен жағдайларды талдау;
6. педагогтердің жауапкершілігі туралы мәселені дұрыс қарау үшін қажетті және жеткілікті мән-жайларды жан-жақты, толық және объективті зерттеу;
	1. Педагогтік әдеп жөніндегі кеңес өз құзыреті шегінде:
7. өз отырыстарында педагогтер мен қаралатын мәселелерге қатысы бар тұлғаларды тыңдайды;
8. білім беру ұйымының алдында тұрған міндеттерді орындау үшін қажетті құжаттарды, материалдарды және ақпаратты сұратады;
9. педагогтер мен қаралып отырған мәселелерге қатысы бар адамдардан түсіндірмелер және (немесе) түсініктемелер талап етеді;
10. педагогикалық әдепті бұзу фактілеріне тексеріс жүргізу туралы білім беру ұйымының басшысына ұсыныстар енгізеді;
11. білім беру ұйымының басшысына еңбек тәртібін нығайту, педагогикалық әдептің бұзылуының алдын алу бойынша ұсыныстар енгізеді;
12. білім беру ұйымы басшысының қарауына педагогикалық әдепті бұзғаны үшін жауапкершілік туралы ұсыныстар енгізеді;
13. Кеңестің ұсынымдарын тиісті түрде қарастырмаған білім беру ұйымының лауазымды тұлғаларының жауапкершілігін қарау туралы ұсыныстармен құзыретті мемлекеттік органдарға немесе тиісті лауазымды тұлғаларға жүгінеді;
14. тараптарды татуластыру бойынша жұмыс жүргізеді.
15. **Кеңес қызметін ұйымдастыру**
	1. Кеңестің өкілеттік мерзімі үш жылды құрайды.
	2. Кеңес төрағадан, хатшыдан және Кеңестің басқа да мүшелерінен тұрады. Кеңес мүшелерінің саны тақ болуы және 7 адамнан кем болмауы тиіс (Кеңес хатшысын есептемегенде).
	3. Кеңеске келесі тұлғалар кіреді:
16. кеңес білім беру саласындағы қызметті жүзеге асыратын кәсіподақтардың және (немесе) үкіметтік емес ұйымдардың және (немесе) қоғамдық бірлестіктердің өкілдерінен тұруға тиіс;
17. кемінде екі педагог;
18. құрметті демалысқа шыққан педагогтер.
	1. Білім беру ұйымының басшысы, білім беру ұйымының басқарушылық, әкімшілік, қосалқы персоналының қызметкерлері, осы білім беру ұйымының білім алушылары мен тәрбиеленушілерінің ата-аналары Кеңес құрамына оның мүшелері ретінде енгізілмейді. Бұл ретте Кеңес хатшысы ретінде білім беру ұйымының басқарушылық, әкімшілік, қосалқы персоналының қызметкерлеріне жол беріледі.
	2. Кеңес білім беру ұйымының педагогикалық кеңесінде сайланады:
19. Кеңесті қалыптастыру кезінде заңнама талаптарының сақталуын қамтамасыз етеді;
20. Кеңесті уақтылы сайлау үшін қажетті рәсімдерді өткізуді қамтамасыз етеді;
21. Кеңес жұмысына жағдай жасайды және жәрдем көрсетеді.
	1. Кеңес құрамы білім беру ұйымы басшысының бұйрығымен бекітіледі.
	2. Кеңестің төрағасы мен хатшысы бірінші отырыста Кеңес құрамынан көпшілік дауыспен сайланады.
	3. Кеңес мүшесі, егер ол не онымен бірге тұратын жақын туыстары өзіне қатысты іс қаралатын адаммен туыстық қатынастармен байланысты болса, не аталған адамға қызметтік немесе өзге де тәуелді болса, іс бойынша талқылауға және дауыс беруге қатыса алмайды. Кеңес мүшесі тиісті іс бойынша талқыланғанға және Кеңес дауыс бергенге дейін осы мән-жайлар туралы Кеңес мүшелеріне хабарлайды.
	4. Кеңес отырысқа қатысып отырған Кеңес мүшелері санының қарапайым көпшілік дауысымен шешім қабылдайды. Дауыстар тең болған жағдайда төрағалық етушінің дауысы шешуші болып табылады. Кеңес мүшелері дауыс беру кезінде қалыс қала алмайды.
	5. Кеңес төрағасы болмаған жағдайда оның тапсырмасы бойынша Кеңес мүшелерінің бірі төрағаның міндеттерін атқарады.
	6. Кеңес отырысы хаттама түрінде ресімделеді, оған Кеңестің төрағасы мен хатшысы қол қояды.
22. **Кеңес құрамына кірмейтін тұлғалар:**
	1. танылған сот әрекетке қабілетсіз немесе әрекет қабілеті шектеулі деп танылған;
	2. сот белгілі бір мерзім ішінде мемлекеттік лауазымдарды атқару құқығынан айырған;
	3. мемлекеттік қызметке кір келтіретін тәртіптік теріс қылығы үшін жұмыстан босатылған;
	4. бұрын сотталған немесе қылмыс жасағаны үшін қылмыстық жауаптылықтан Қазақстан Республикасы Қылмыстық-процестік кодексінің 35-бабының бірінші бөлігі 3), 4), 9), 10) және 12) тармақтарының немесе 36-бабының негізінде босатылған;
	5. азаматтың қатарынан үш және одан да көп сағат ішінде дәлелді себепсіз жұмыста (қызметте) болмауы негізінде жұмыстан шығарылған жағдайларды қоспағанда, құқық қорғау органдарынан, арнаулы мемлекеттік органдар мен соттардан, әскери қызметтен теріс себептер бойынша босатылған адамдар кірмейді.
23. **Кеңес төрағасы мен мүшелерінің құқықтары мен міндеттері**
	1. Кеңес жұмысының жоспары және отырыстардың күн тәртібі бойынша ұсыныстар енгізу;
	2. Кеңес отырыстарына материалдар мен оның шешімдерінің жобаларын дайындауға қатысады;
	3. Кеңес қарайтын мәселелерді талқылауға қатысады.
24. **Педагогтің педагогикалық әдепті сақтау туралы мәселені қарау кезіндегі құқықтары**
	1. қаралып отырған мәселе туралы ақпаратты жазбаша түрде алуға;
	2. қаралып отырған мәселе бойынша барлық материалдармен танысуға;
	3. өз құқықтары мен заңды мүдделерін Қазақстан Республикасының заңнамасында белгіленген тәртіппен жеке өзі немесе өкілі арқылы заңға қайшы келмейтін барлық тәсілдермен қорғауға;
	4. шешімді жазбаша түрде алуға;
	5. қабылданған шешімге Қазақстан Республикасының заңнамасында белгіленген тәртіппен шағым жасауға құқығы бар.
25. **Педагогке қатысты тәртіптік іс осы кезеңге тоқтатыла тұрады:**
	1. еңбекке уақытша жарамсыздық;
	2. демалыста немесе іссапарда болған;
	3. мемлекеттік немесе қоғамдық міндеттерді орындау уақытында өзінің лауазымдық міндеттерін атқарудан босатылған;
	4. даярлауда, қайта даярлауда, біліктілікті арттыру курстарында және тағылымдамада болған кезеңде тоқтатылады.
	5. Хатшы тәртіптік жауаптылыққа тартылатын адамдарды Кеңес отырысының өткізілетін орны мен уақыты туралы хабардар ету жөнінде шаралар қабылдайды.
	6. Кеңес отырысында істі қарау, егер жауапкершілікке тартылатын адамдарға Кеңес отырысының уақыты мен орны туралы отырыс өткізілгенге дейін кемінде үш күн бұрын тиісті түрде хабарланған болса, олардың қатысуынсыз жүргізілуі мүмкін.
26. **Кеңес отырысында қаралатын педагогтің тәртіптік жауапкершілігі мәселелері**
	1. Педагогтің тәртіптік жауапкершілігін қарау үшін негіз болып табылатын нақты іс-әрекет (әрекетсіздік) орын алды ма;
	2. Бұл әрекет (әрекетсіздік) тәртіптік теріс қылық болып табыла ма және ол заңнаманың қандай нормаларын бұза отырып жасалды ма;
	3. бұл әдепті бұзу педагог тарапынан жасалды ма;
	4. педагогтің осы бұзушылықты жасауда кінәсі бар ма;
	5. Істі қарау қорытындылары бойынша Кеңес білім беру ұйымының басшысына педагогке тиісті жаза қолдануды және (немесе) қолданбауды ұсынады.
	6. Кеңестің шешімі ұсынымдық сипатта болады.
27. **Кеңестің тәртіптік істі қарау қорытындылары бойынша ұсынымдар**
	1. Білім беру ұйымының басшысы Кеңестің ұсынымын қарау кезінде еңбек және өзге де заңнама талаптарына сәйкес шешім қабылдайды.
	2. Білім беру ұйымының басшысына педагогке тиісті тәртіптік жаза қолдануды және (немесе) қолданбауды ұсыну;
	3. Педагогке жазаның қандай түрін қолдану ұсынылады;
	4. Тәртіптік істі тоқтату.
	5. Педагогке қатысты талқылаулар және олардың негізінде қабылданған шешімдер оның жазбаша келісімімен ғана жариялануы мүмкін.